नई दिल्‍ली: राष्ट्रीय पात्रता सह प्रवेश परीक्षा (नीट) के आधार पर अखिल भारतीय चिकित्सा के लिए काउंसलिंग का ऑनलाइन रजिस्‍ट्रेशन शुरू हो गया है. नीट की परीक्षा का परिणाम 23 जून को घोषित किया गया था. प्रवेश प्रक्रिया पर भारत के सर्वोच्च न्यायालय के निर्देशों का अनुपालन करते हुए स्वास्थ्य और परिवार कल्याण मंत्रालय ने एक मेडिकल काउंसिलिंग कमेटी (MCC) का गठन किया है. मेडिकल की 470 और डेंटल के 308 कोर्सेस में एडमिशन के लिए केंद्रीय माध्यमिक शिक्षा बोर्ड (सीबीएसई) की राष्ट्रीय पात्रता प्रवेश परीक्षा (नीट) 2017 की काउंसलिंग शुरू हो गई है.